การประชุมสุดยอดผู้นำอาเซียนในพม่า สิ้นสุดลงแล้ว
การประชุมสมาคมประเทศแถบเอเชียตะวันออกเฉียงใต้ หรืออาเซียน ที่ประเทศไทยสิ้นสุดลงแล้ว โดยในพิธีปิดการประชุมมีแถลงการณ์สั้นๆ เรื่องการสนับ
นอกจากนี้ในการประชุมอาเซียนครั้งล่าสุดยังได้มีการลงนามในข้อตกลงเปิดการค้าเสรีระหว่างกลุ่มอาเซียนกับออสเตรเลียและนิวซีแลนด์มูลค่าราว 1 หมื่นล้านดอลล่าร์ที่ประชุมเชื่อว่าข้อตกลงดังกล่าว เป็นส่วนหนึ่งของการต่อสู้กับวิกฤตการเงินโลกในปัจุบัน นายกรัฐมนตรีอภิสิทธิ์ เวชชาชีวะเจ้าภาพในการประชุมอาเซียนครั้งนี้ กล่าวปิดการประชุมอย่างเป็นทางการโดยนายกรัฐมนตรีไทยแถลงต่อผู้สื่อข่าวในพิธีปิดการประชุมว่าบรรดาผู้นำประเทศกลุ่มอาเซียน มีมติที่จะสนับสนุนกันและกันมากขึ้นและเร่งสร้างความร่วมมือทางเศรษฐกิจและกลุ่มอาเซียนยังได้มีสารถึงพม่าซึ่งเป็นหนึ่งในสมาชิกกลุ่มอาเซียนว่าด้วยเรื่องการปล่อยตัวนักโทษการเมือง และความก้าวหน้าของประชาธิปไตยในพม่าด้วย นายกรัฐมนตรีอภิสิทธิ์กล่าวว่าผู้นำอาเซียนสนับสนุนให้พม่า ร่วมมือกับสหประชาชาติต่อไปเพื่อให้แน่ใจว่าจะมีการดำเนินการตามแผน ด้วยแนวทางที่ครอบคลุมที่สุดเท่าที่จะเป็นไปได้ซึ่งรวมถึงการปล่อยตัวนักโทษการเมืองและการสันบสนุนให้พรรคการเมืองต่างๆ เข้าร่วมในการเลือกตั้งครั้งต่อไป ก่อนหน้านี้รัฐบาลทหารของพม่าได้ร่างแบบแผนแนวทางสู่ประชาธิปไตย ซึ่งนักวิจารณ์หลายคนเห็นว่าแนวทางดังกล่าวมีเป้าหมายเพื่อส่งเสริมให้บรรดานายพลทหารคงอำนาจการเมืองต่อไปโดยเฉพาะการกำหนดไว้ในรัฐธรรมนูญว่า ในการเลือกตั้งปีหน้ากองทัพพม่าจะมีที่นั่งในสภาอย่างน้อย 25% และแม้ในช่วงสัปดาห์ที่แล้วรัฐบาลพม่าได้ยินยอมปล่อยตัวนักโทษการเมืองราว 20 คนแต่กลุ่มพิทักษ์สิทธิมนุษยชนหลายกลุ่มระบุว่า ยังมีผู้ที่ถูกคุมขังอีกมากกว่า 2พันคน รวมถึงเจ้าของรางวัลโนเบลสาขาสันติภาพ นางออง ซาน ซูจีผู้นำพรรคฝ่ายค้านสันนิบาตประชาธิปไตยพม่า ซึ่งเคยได้รับชัยชนะในการเลือกตั้งทั่วไปเมื่อปีพศ.2533 ทางสหประชาชาติและประเทศต่างๆ มีมติลงโทษพม่าเรื่องการปราบปราม และคุมขังสมาชิกพรรคฝ่ายค้านในขณะที่รัฐบาลอเมริกันชุดประธานาธิบดีบารัค โอบาม่ายืนยันว่ามีแผนจะทบทวนนโยบายลงโทษพม่า ซึ่งทางเลขาธิการใหญ่อาเซียน นายสุรินทร์พิศสุวรรณ กล่าวกับผู้สื่อข่าว Voice of America ว่าไม่ว่าจะมีการเปลี่ยนแปลงหรือไม่ก็ตาม พม่าควรใช้โอกาสในการเริ่มต้นสิ่งใหม่ๆ ในขณะเดียวกันอดีตเลขาธิการใหญ่อาเซียนชาวพม่า Ong Keng Yong เห็นด้วยว่าการทบทวนนโยบายของสหรัฐครั้งนี้เป็นเรื่องสำคัญที่สุดสำหรับพม่า นับตั้งแต่การประชุมอาเซียนปีที่แล้วและว่ารัฐบาลพม่าควรตอบสนองในด้านบวก ไม่เช่นนั้นโอกาสที่ดีนี้ก็จะสูญเปล่า คุณ OngKeng Yong บอกว่าแม้ยังไม่อาจระบุได้ว่า รัฐบาลพม่าจะมีท่าทีอย่างไรแต่ก็เชื่อแน่ว่าเสียงจากหลายฝ่ายจะมีผลต่อการตัดสินใจของผู้นำทหารพม่าแน่นอน เมื่อวันเสาร์ ผู้นำของพม่า และกัมพูชาปฎิเสธที่จะพบปะกับตัวแทนกลุ่มพิทักษ์สิทธิมนุษยชนแม้การเจรจาดังกล่าวจะมีอยู่ในกำหนดการอย่างเป็นทางการ อย่างไรก็ตามเลขาธิการใหญ่สุรินทร์ พิศสุวรรณ มองว่าอย่างน้อยประเทศเหล่านั้นก็เริ่มยอมรับความจริงที่ว่า ไม่อาจจะปิดกั้นประชาชน และประชาสังคมในประเทศได้ตลอดไปจึงนับว่าเป็นการเริ่มต้นที่ดี